alexandrainst/scandi-wiki huggingface dataset:
SIC

SIC er eitt føroyskt heavy metal-orkestur úr Havn, sum varð stovnað í 2002.

Søga 
Sic varð stgovnað í 2002 av guitarleikaranum Eddie Jacobsen og trummuspælaranum Kára Skibenæs. Í 2003 gjørdist Mikkjal G. Hansen partur av Sic, og í februar 2005 komu Magnus Hansen, trummusláari,  Frans Arge Galán, guitaristur og Gudmar Hansen, bassistur afturat. Kári fór úr bólkinum í 2005, Meinhard Joensen spældi bass frá 2003 til 2005. Magnus Hansen gavst í 2009, í staðin kom Dennis Buhl við sum trummusláari í 2010, Dennis er fyrrverandi limur í danska death og trash metal bólkinum Hatesphere. 

Í 2007 útkom fyrsta fløgan hjá SIC, "Pandemonium", eftir at teir høvdu samstarva við tónleikaframleigaran Tommy Hansen í Jailhouse Studios, í Danmark. Fløgan fekk positiv ummæli úr londum sum Peru, Týsklandi, Noregi, Danmark, Grikkalandi, Stóra Bretlandi og USA.

Í november 2007 settu teir í SIC Orpheus Spiliotopoulos í starv sum teirra umboðsmann (Scar of The Sun, Kinetic, ex-Dreamtone & Iris Mavraki's Neverland). Sama mánaðin vóru upptøkur gjørdar í Grikkalandi av SIC til teirra annað tónleikfilmslag, "Rosegarden In Hell"  við grikska filmsframleiðaranum Achilleas Gatsopoulos sum fyrr hevði leikstjórnað film til sangin "Monochromatic Stains" hjá Dark Tranquillity. Hann hevði eisini arbeitt innan tað listarliga økið við filmum sum Charlie and the Chocolate Factory og Harry Potter and the Prisoner of Azkaban (Harry Potter og fangin úr Azkaban). Videolagið varð frumsýnt á MTV Denmark'sa "Headbanger's Ball" hin 13. apríl‎ 2008.

Í 2009 og 2010 var SIC tilnevnt føroyskar Planet Awards, men vunnu tó ikki.

Í mars 2013 spældu teir í Sjónleikahúsinum í Havn til Wacken Metal Battle Føroyar 2013, sum var ein kapping um at sleppa at spæla í Týsklandi á tí stóra Wacken Metal Battle Festivalinum. Tað endaði við at SIC vann kappingina í Føroyum, og sleppa teir sostatt við til kappingina í Týsklandi.

Limir

Verandi limir
 Mikkjal Hansen - sang (2003–2021)
 Eddie Jacobsen - guitar (2002–nú)
 Gudmar Hansen - Bass (2005–nú)
 Frans Arge Galán - guitar (2005–nú)
 Dennis Buhl - Trummur (2010–nú)

Fyrrverandi limir
Magnus Hansen - Trummur (2005–2009)
Kári Skibenæs - Trummur (2002–2005)
Meinhard Joensen - Bass (2003–2005)

Tónleikaútgávur

Demo

 Reasons

Fløgur í fullari longd
Pandemonium (2007, Tutl)
Si Vis Pacem, Para Bellum - LIVE (2010, Tutl)
Fighters They Bleed (2011, Mighty Music - 2010, Tutl)

Video stakløg

 To Dare To Risk To Regret
 Rosegarden In Hell

Heiður 
 Vunnu Wacken Metal Battle Føroyar 2012
 Tilnevning Planet Awards 2010 í bólkinum Besta útgáva fyri Fighters They Bleed (vann ikki)
 Tilnevning Planet Awards 2009 í bólkinum Besti føroyski bólkur ella einstaklingur (vann ikki)

Keldur

Slóðir 
 Almennur MySpace Profilur
 Almenn Youtube Kanal
 Almenn Twitter Síða

Føroyskir tónleikabólkar
Metaltónleikabólkar
Guilhermina Guinle

Guilhermina de Oliveira Sampaio Guinle (fødd 26. juli 1974 í Rio de Janeiro) er sjónleikari úr Brasil.

Biograffilmar 

Brasilskir sjónleikarar
Føðingar í 1974
Jógvan og Terji

Jógvan og Terji er ein føroyskur blues tónleikabólkur. Teir eru: Terji Messell og Jógvan Funding Madsen.

Útgávur 
 2010 - Norðuratlantarhavsblues, Tutl
 2012 - Hómóð, stakfløga, Tutl

Keldur

Slóðir 
Nordblues.dk

Føroyskir tónleikabólkar
Frans pávi

Frans 1. pávi (latín Franciscus) varð føddur 17. desember 1936 í býnum Buenos Aires í Argentina sum Jorge Mario Bergoglio. Pávin, sum tekur við eftir Bænadikt sekstanda, er nummar 266 í røðini av pávum. Hann er 76 ára gamal, úr Argentina og er fyrsti pávi í søguni úr Suðuramerika og tann fyrsti uttanfyri Evropa í yvir 1000 ár. Frans pávi hevur gjørt vart við seg sum ein fólksligur, einfaldur og vinaligur pávi, og av tí sama er hann ógvuliga vælumtóktur millum fólk. Ofta hava fleiri enn 100.000 fólk verið á torginum sunnudagar, tá pávin heilsar fjøldini. Meir enn 6,6 milliónir fólk sóu og hoyrdu Frans páva í Vatikaninum frá mars 2013, tá hann varð valdur. Til samanberingar sóu og hoyrdu 2,3 milliónir fólk undanmannin Bænadikt páva.

Útvortis ávísing 

 Vatican.va - Heimasíða hjá páva.

Sí eisini 
 Katólsk kirkja í Føroyum
 Vatikanið

Pávi
Føðingar í 1936
Argentinar
Jon Hestoy

Jon Hestoy er ein fyrrverandi elitusvimjari av Tvøroyri og stjóri á Føroyaprent. Hann er fyrrverandi formaður í Svimjisambandi Føroya. Jon var besti føroyski svimjarin, tá hann svam sum ungur. Hann gjørdi seg eisini bemerktan á skemtiligan hátt, eitt nú við at seta tvey óalmenn donsk met, tað eina við at eta so nógvir fløtabollar sum møguligt uppá akrir minuttir, og eitt annað met í at svimja longst í 24 tímar. Einaferð hevði hann meldað seg til DM í 1500 m frí, men ístaðin fyri at svimja frísvimjing, so svam hann firvaldasvimjing allan teinin.

Familja 
Synir hansara, Bartal Hestoy og Dánjal Hestoy, eru eisini svimjarar. Dánjal vann 4 heiðursmerki í liðkappingum á Oyggjaleikunum á Isle of Wight 2011. Bartal hevur eitt sett føroysk met á svimjistevnum í Íslandi í 2013 og vunnið gull heiðursmerki. Bróðir og systir Jon, Heine Hestoy og Ingrid Hestoy eru rithøvundar.

Keldur 

Føroyskir svimjarar
Føroysk vinnulívsfólk
Ove Sprogøe

Ove Wendelboe Sprogøe Petersen (21. desember 1919 í Odense – 14. september 2004 í Tårnby á Amager) var ein danskur sjónleikari. Hann var eitt nú kendur fyri sín leiklut sum Egon Olsen í Olsen Banden og sum "Doktor-Hansen" í sjónvarpsrøðini Matador.

Heiður 
 Frederik Schybergs Mindelegat
 1956 – Bodil (På tro og love)
 1968 – Mogens Wieth-legatet
 1972 – Bodil (Den forsvundne fuldmægtig)
 1975 – Bodil (Olsen-bandens sidste bedrifter)
 1976 – Teaterpokalen for rollen Adolf i Faderen
 1979 – Osvald Helmuths Æreslegat
 1980 – Årets Radise
 1980 – Studenternes Æreskunstner
 1982 – PH-virðislønin
 1985 – LO's Mentanarvirðisløn
 1989 – Jord- og Betonarbejdernes Kulturpris
 1989 – Ole Haslund Heiðursløn
 1994 – Revyernes Revys Æreskunstner
 1999 – Bodilprísin (Æresbodil)
 Eftir deyða – Vegurin til Statsfongslið í Vridsløselille eitur nú Egon Olsens Vej
 Eftir deyða – Eitt torg mitt í Odense eitur eftir Ove Sprogøe.

Keldur

Slóðir 

Danskir sjónleikarar
Føðingar í 1919
Andlát í 2004
Løgtingsvalið 1906

Løgtingsvalið í Føroyum í 1906 varð hildið hin 18. juli 1906. Politisku flokkarnir vóru ikki stovnaðir tá, so talan var um at velja persónar, ikki flokkar, men Sambandsflokkurin og Sjálvstýrisflokkurin vóru stovnaðir seinni hetta árið. Eftir at hesir báðir flokkarnir vóru stovnaðir, valdur allir løgtingslimirnir at gerast limur í øðrum av hesum báðum flokkunum, soleiðis at man fekk eina skipan við tveimum flokkum. Flokkarnir vóru ósamdir um tilknýtið til Danmark.

Løgtingið hevði 20 løgtingslimir í 1906.

Úrslit

Slóðir 
Hagstova Føroya 

Løgtingsval
Listar
1906
Løgtingsvalið 1908

Løgtingsvalið í Føroyum í 1908 varð hildið hin 2. februar 1908, men bert í sunnara parti av Føroyum.

Úrslit 
Sambandsflokkurin var framhaldandi størsti flokkur á Føroya Løgtingi, við 13 av teimum 20 sessunum.

Ávísingar úteftir 
 Løgtingsval skift á valdømi og flokkar (1906-2004), hagstova.fo

Keldur 

Løgtingsval
Listar
1908
Løgtingsvalið 1990

Løgtingsvalið í Føroyum 1990 varð hildið 17. november 1990.

Úrslit

Slóðir 
Hagstova Føroya — Íbúgvaviðurskifti og val (Føroysk hagtøl)

Løgtingsval
Listar
1990
Løgtingsvalið 1988

Løgtingsvalið í Føroyum 1988 varð hildið hin 8. november 1988.

Framsóknarflokkurin stillaði upp fyri fyrstu ferð.

Úrslit

Slóðir 

Hagstova Føroya — Íbúgvaviðurskifti og val 

Løgtingsval
1988
Listar
Fólkatingið

Fólkatingið er tað lóggevandi tingið í Kóngsríkið — Danmark verður saman við Føroyum og Grønlandi. Frá 1849 til 1953 var fólkatingið eitt av tveimum kømrum í ríkisdegnum; hitt kamarið var landstingið. Síðan 1953 hevur fólkatingið havt eina eittkamarsskipan. Fólkatingið heldur til á Christiansborg í Keypmannahavn og hevur 179 fólkatingslimir, harav tveir limir eru úr Føroyum og tveir eru úr Grønlandi. Fólkatingslimirnir verða valdir í 19 valdømum í Danmark. Føroyar og Grønland velja sínar limir við egnum valum. Fólkatingslimirnir eru valdir fyri eitt fýraára tíðarskeið. Arbeiðið í fólkatinginum verður leitt av einum presidium, sum umframt fólkatingsformannin, ið verður valdur av fólkatinginum fyrst í skeiðnum, hevur upp til fýra varaformenn. Eftir eitt fólkatingsval skal ein ella fleiri flokkar skipa samgongu, og síðan verða nevndir valdar. Allir fólkatingslimir kunnu koma við lógaruppskotum, sum síðan verða viðgjørd lutvíst í fólkatingssalinum við fyrstu, aðru og triðju viðgerð, og lutvíst í nevndunum.

Sí eisini 
Listi yvir fólkatingslimir úr Føroyum
Fólkatingslimir valdir í 2011

Keldur

Slóðir 
Almenna heimasíðan hjá Fólkatinginum

Danskur politikkur
Føroyskur politikkur
Grønlendskur politikkur
Fólkatingið
Keypmannahavn
Tjóðarting
Løgtingslimir í Føroyum 1998–2002

Tað vóru 32 limir í Løgtinginum millum løgtingsvalini í 1998 og 2002.

Fastir tinglimir 
Her verður roknað við øllum valdum løgtingslimum umframt varalimum, ið møttu fast t.d. fyri landsstýrisfólk, sum vóru vald í løgtingið.

Slóðir 
Valúrslit
Faldari frá Løgtinginum (1998–2002)

Føroyskur politikkur
Føroyskir politikarar
Listar yvir løgtingslimir í Føroyum
Listar yvir føroyskir politikarar
Flemming Mikkelsen

Flemming Mikkelsen (føddur 21. november 1930 í Vági) er ein fyrrverandi føroyskur politikari. Hann var býráðslimur í Vágs býráð frá 1976 til 1984. Hann sat á Løgtinginum fyri Suðuroynna frá 1978 til 1994, og aftur frá 1998 til 2002.

Løgtingsnevndir 
1998–2002 limur í Fíggjarnevndini
1990–1994 limur í Marknaðarnevndini
1990–1994 limur í Landsstýrismálanevndini

Keldur

Slóðir 

Føroyskir politikarar
Politikarar úr Sambandsflokkinum
Løgtingslimir
Vágbingar
Føðingar í 1930
Løgtingsins Fíggjarnevnd

Løgtingsins Fíggjarnevnd (Fíggjarnevndin) er tann løgtingsnevndin sum viðgerð fíggjar-, búskapar-, skatta- og avgjaldsmál í Løgtinginum.

Limir 

Limir í tíðarskeiðnum 2015–2019:
Ruth Vang (Framsókn), forkvinna 
Helena Dam á Neystabø, (JF)
Kristin Michelsen, (JF)
Pauli Trond Petersen, (T)
Jacob Vestergaard (FF)
Bill Justinussen (MF)
Bárður Nielsen (SB)

Limir í tíðarskeiðnum 2011–2015:
Bárður Nielsen (SB), formaður
Kristina Háfoss (T), næstformaður
Bill Justinussen (MF)
Jacob Vestergaard (FF)
Eyðgunn Samuelsen (JF)
Aksel V. Johannesen (JF)
Rodmundur Nielsen (FF)

Formenn 
Ruth Vang (FS) 2015–
Bárður Nielsen (SB) 2011–2015
Jørgen Niclasen (FF) 2011
Anfinn Kallsberg (FF) 2004–2011
Óli Breckmann (FF) 2002–2004
Finnbogi Arge (FF) 2000–2002
Bjarni Djurholm (FF) 1998–2000
Jørgen Niclasen (FF) 1998
Finnbogi Arge (uttanflokka) 1994–1998
Jørgen Thomsen (JF) 1990–1994

Keldur

Slóðir 
Fíggjarnevndin á logting.fo

Fíggjarnevndin
Føroyskur politikkur
Føroya Løgting
Olaf Halvorsen

Olaf Halvorsen  (1913-1993) var lækni undir klaksvíksstríðnum, tað var hann, ið var orsøk til, at stríðið byrjaði. Klaksvíkingar dámdu hann væl sum lækna og vildu ikki av við hann, tá ið ein annar varð settur í starv í staðin, orsakað av at Halvorsen ikki var limur í danska læknafelagnum, sum var eitt krav fyri at fáa fast starv á sjúkrahúsinum. Klaksvíksstríðið vardi frá 1951 til 1955, tá Halvorsen var farin av landinum aftur. Halvorsen var dani. Hann misti pápan, tá hann var bert tvey ára gamal, og mammuna, tá hann var fimm ára gamal. Hann bleiv síðan uppfostraður hjá ommu og abba sínum. Hann var útbúgvin lækni í 1939. 

Halvorsen flutti til Klampenborg eftir klaksvíksstríðið og starvaðist har sum lækni, til hann fór frá vegna aldur. Hann andaðist í 1993, 80 ára gamal.

Læknar
Klaksvík
Danir
Løgtingsins vinnunevnd

Løgtingsins vinnunevnd (Vinnunevndin) er tann nevndin í Løgtinginum, sum viðgerð mál sum hoyra undir fiskivinnu, alivinnu, ídnað,  landbúnað, umhvørvi, samferðslu,  orku, oljuvinnu, handil og samskifti. Í 1990-árunum vóru fleiri nevndir lagdar saman við Vinnunevndini, sum síðan er Vinnuvendin, sum vit kenna hana í dag. Nevndin hevur nú sjey limir.

Nevndin kann bert taka til viðgerðar tey mál, sum sambært avgerð løgtingsformansins eftir § 40 og § 43 eru beind nevndini til viðgerðar.

Limir 

Limir í tíðarskeiðnum 2015–2019:
Bjarni Hammer, (JF) formaður
Bárður Kass Nielsen (SF)
Bjørt Samuelsen (T)
Magni Arge (T)
Jákup Mikkelsen (FF)
Jørgen Niclasen (FF)
Bjørn Kalsø (SB)

Limir í tíðarskeiðnum 2011–2015:
Alfred Olsen (SB), formaður
Bjørt Samuelsen (T), næstformaður
Hanus Samró (FF)
Jógvan Skorheim (SF)
Aksel V. Johannesen (JF)
Bjarni Djurholm (FF)
Janus Rein (F)

Formenn 
Bjarni Hammer, (JF) 2015–
Alfred Olsen (SB) 2011–2015
Eyðgunn Samuelsen (JF) 2008–2011
Henrik Old (JF) 2004–2008
Heini O. Heinesen (TF) 1998–2004
Henrik Old (JF) 1995–1998

Slóðir 
VInnunevndin á Logting.fo

Vinnunevndin
Føroyskur politikkur
Føroya Løgting
Vinnulív
Holger Juul Hansen

Holger Juul Hansen (14. august 1924 í Nyborg – 19. mars 2013 í Keypmannahavn ) var ein danskur sjónleikari og upplesari av ljóðbókum.

Lívsleið innan sjónleik á leikpallum og í sjónvarpi 
 1948-51 – var í starvi á Aalborg Teater 
 1951-53 – var í starvi á Odense Teater
 1953-56 – var í starvi á Allé-Scenen
 1956/57 – freelance á Folketeatret, Frederiksberg Teater og Det Ny Scala
 1957-59 var í starvi á Det Ny Teater 
 1961-76 og 77-87 var í starvi á Det kongelige Teater
 1976/77 var í starvi á Aveny Teatret

Frá sjónvarpi minnast fólk hann best fyri hansara leiklut í sjónvarpsrøðini Matador, har hann spældi tann konservativa bankastjóran Varnæs, og fyri hansara leiklut í Riget og Riget II, har hann spældi yvirlæknan Moesgaard.

Keldur

Slóðir 

Danskir sjónleikarar
Føðingar í 1924
Andlát í 2013
Ríkið

Ríkið (dansk: Riget) er ein danskt-framleidd sjónvarpsrøð í 8 pørtum, skapað í 1994 av Lars von Trier og samframleidd av Lars von Trier og Morten Arnfred. Teir fyrstu fýra partarnir vóru vístir á DR1 frá 25. november til 15. december 1994 og hinir partarnir, við heitinum Riget II, vóru vístir frá 24. november til 15. desember 1997. Sjónvarpsrøðin varð eisini víst í Føroyum hjá Kringvarpinum. Leikgongdin gongur fyri seg á Ríkissjúkrahúsinum í Keypmannahavn, sum av mongum verður nevnt Riget, harav kemur eisini heitið á sjónvarpsrøðini.

Ríkið hevur vunnið fleiri virðislønir, eitt nú fýra Bodil virðislønina og seks Robert virðislønina.

Týdningarmiklir leiklutir

Onnur leikandi

Keldur

Slóðir úteftir 
 Síða hjá DR um Riget

Danskar sjónvarpsrøðir
Paschalis Terzis

Paschalis Terzis (grikskt mál: Πασχάλης Τερζής) er ein grikskur sangari. Hann varð føddur í Pylaia, sum er ein forstaður til Thessaloniki í økinum Norðurgrikkaland. Sum tannáringur fór hann at syngja saman við vinmonnum sínum. Eftir at hann flutti til  Athen at búgva, fór hann at framføra sum backing sangari í vælumtóktum tónleikahøllum við kendum grikskum sangarum frá 1960'árunum, eitt nú Jenny Vanou.

Síðan 1980'árini, hevur Terzis tikið upp fleiri tónleikaútgávur, harav fleiri eru vælumtóktar enn í dag. Hann er enn ein populerur sangari, gevur út nýggjar fløgur, framførir á kendum tónleikastøðum í Athen og Thessaloniki, og luttekur í fleiri talk show'um.

Í 1994, 1995, 1996 samstarvaði hann við kenda sangskrivaran Phoebus.

Veturin 2006–2007, hevði Paschalis Terzis eina tónleikaskrá saman við Elena Paparizou og Nino Ksipolitas á Iera Odos. Dóttir hansara Gianna Terzi er eisini sangari.

Tónleikaútgávur

Studio útgávur

Live útgávur

Keldur

Slóðir 

Grikskir sangarar
Elena Paparizou

Eleni "Elena" Paparizou (grikskt mál: Έλενα Παπαρίζου) (fødd 31. januar 1982 í Göteborg), í øðrum londum enn Grikkalandi best kend sum Helena Paparizou, er ein svensk-griksk songkvinna. Hon er uppvaksin í Svøríki, men hevur griksk foreldur. Hon syngur á grikskum og enskum. Í 2005 vann hon sangkappingina Eurovision Song Contest fyri Grikkaland.

Keldur

Slóðir úteftir 

Grikskar songkvinnur
Svenskar songkvinnur
Vinnarar av Eurovision Song Contest
Føðingar í 1982
Marius Ziska

Hans Marius Weihe Ziska er ein føroyskur tónleikari, sangskrivari og sangari. Hann frammførir bæði sum einstaklingur og í tónleikabólkum, eitt nú í bólkinum Marius. Hansara tónleikalívsleið byrjaði, tá hann sum 16 ára gamal luttók í Prix Føroyar við Flux. Síðan hevur hann framført á konsertum og tónleikafestivalum bæði í Føroyum og í øðrum londum, eitt nú í Danmark og Týsklandi.

Tað var við sigrinum í føroysku GBOB kappingini, at Marius veruliga gjørdist kent navn millum føroyingar. Í GBOB heimsfinaluni í London fekk bólkurin eitt deilt sætta pláss. Marius gjørdist besti norðurlendski bólkur framman fyri Noreg, Svøríki, Danmark, Finnland og Ísland. Hetta var við til at gera, at Marius var í uppskoti til planetirnar fyri besta nýggja bólk og besta bólk á Planet Awards hetta árið.

Tónleikaútgávur 
 2015 - Home
 2013 - Recreation
 2010 - Masses (EP)
 2005 - The Sky Is Our Home
 2001 - Flux (EP)

Stakløg 
 2013 - Tokan/þokan - saman við Svavar Knútur

Tónleikabólkurin Marius Ziska

Limir í bólkinum Marius Ziska 
 Hans Marius Ziska
 Heðin Ziska
 Brandur Jacobsen
 Allan Tausen

Fyrrverandi limir 
 Sveinur Gaard Olsen
 Bjarki Meitil
 Knút Háberg Eysturstein

Heiður 
 2014 - Vann FMA virðisløn fyri ársins sang í bólkinum Rock/Málm, Jazz, Blues og Folk fyri sangin Tokan, saman við Svavar Knútur
 2012 - Tilnevndur Planet Awards 2012 í bólkinum Ársins sangari
 2009 - Tilnevndur Planet Awards 2009 í bólkinum Ársins sangari
 2005, desember - Tilnevndur Planet Awards í bólkunum Besti nýggi bólkur og Besti bólkur 
 2005, desember - Nr. 6 á Global Battle of the Bands (GBOB) í London
 2005, november - Vann føroysku GBOB tónleikakappingina, sum gav eitt pláss í GBOB í London

Keldur

Slóðir úteftir 
 Almenna heimasíðan hjá Marius
 Marius á Youtube
 Marius Ziska á Facebook

Føroyskir mannligir sangarar
Føroyskir tónleikarar
Marius

Marius er ein føroyskur tónleikabólkur. Í november 2005 vann bólkurin føroysku GBOB kappingini, og tá gjørdist Marius eitt kent navn millum føroyingar. Í GBOB heimsfinaluni í London í desember 2005 fekk bólkurin eitt deilt sætta pláss. Marius gjørdist besti norðurlendski bólkur framman fyri Noreg, Svøríki, Danmark, Finnland og Ísland. Hetta var við til at gera, at Marius var í uppskoti til planetirnar fyri besta nýggja bólk og besta bólk á Planet Awards hetta árið. Marius hevur framført á festivalum og konsertum bæði í Føroyum og í øðrum londum. Eitt hava teir fleiri ferðir framført á føroyska G! Festivalinum.

Limir í bólkinum Marius 
 Hans Marius Ziska
 Heðin Ziska
 Brandur Jacobsen
 Allan Tausen

Fyrrverandi limir 
 Sveinur Gaard Olsen
 Bjarki Meitil
 Knút Háberg Eysturstein
 Niels Jákup í Jógvanstovu

Heiður 
 2005, desember - Tilnevndur Planet Awards í bólkunum Besti nýggi bólkur og Besti bólkur 
 2005, desember - Nr. 6 á Global Battle of the Bands (GBOB) í London
 2005, november - Vann føroysku GBOB tónleikakappingina, sum gav eitt pláss í GBOB í London

Keldur

Slóðir úteftir 
 Almenna heimasíðan hjá Marius
 Marius á Youtube
 Marius Ziska á Facebook

Føroyskir tónleikabólkar
Hotel Transylvania

Hotel Transylvania er ein animeraður Sony Pictures Animation familjufimur í 3D.

Søgugongd 

Hotel Transylvania er ein filmur um eitt hotell, ið eitur Hotel Transylvania, sum Dracula eigur. Har búgva nógv monstur t.d. Frankenstein og kona hansara, ein mumia, ein gjøgnumsiktigur maður og mong onnur. Tey eru øll komin í føðingardagin hjá dóttir Dracula, ið er blivin 118 ár. Men ímeðan øll ræðandi monstrini enn eru á hotellinum, kemur eitt fólk har. Monstrini eru bangin fyri fólkum, men hetta fólkið er íklætt sum eitt monstur. Bara Dracula veit, at eitt menniskja er á hotellinum. 

Amerikanskir filmar
Sverre Midjord

Sverre Ingolf Midjord (føddur 2. apríl 1933 á Tvøroyri, deyður 10. oktober 2016 á Tvøroyri) var ein føroyskur skrivstovumaður, ítróttamaður og politikari (Javnaðarflokkurin). Hann var virkin innan borðtennis, fótbólt og hondbólt í nógv ár. Han sat í stjórnini hjá ÍSF í meira enn 40 ár.

Hann vaks upp hjá ommu og abba sínum, Juliu og Poul J. Midjord. Hann var aktivur innan ítróttin á Tvøroyri, hann íðkaði bæði borðtennis, hondbólt og fótbólt. Hann gjørdist føroyskur meistari í hondbólti við Tvøroyrar Bóltfelag í 1953. Seinni var hann venjari hjá 1. deild í fótbólti 1968–1971, og formaður í felagnum 1970–1972. Hann starvaðist á posthúsinum á Tvøroyri 1950–1969, og frá 1969 til hann kom til pensjónsaldur á Toll- og Skattstovu Føroya á Tvøroyri.

Sverre var býráðslimur í Tvøroyrar býráð 1966–1984 og 1989–2008, hann var borgarstjóri 1967–1984. Hann varð valdur inn á Løgtingið fyri Suðuroyar valdømi 1978–1980, 1990–1994 og 2004–2008, og møtti fast fyri Atla Dam 1975–1978 og 1985–1988.

Keldur 

Løgtingið 150 – Hátíðarrit, bind 2 (2002), s. 318. (PDF)

Slóðir úteftir 
Sverre Midjord á logting.fo

Føðingar í 1933
Andlát í 2016
Løgtingslimir
Borgarstjórar í Føroyum
Tvøroyri
Føroyskir borðtennisleikarar
TB leikarar
Fiskaaling

Fiskaaling er eitt slag av havbrúki, har man alir upp ymisk sløg av fiski við tí endamálið at framleiða føði, sum oftast er talan um mannaføði, men djóraføði verður eisini framleidd úr alifiski. Alifiskur ið verður útfluttur úr einum landi í annað ella onnur lond, má verða fysta flokks vøra. Man veit um fiskaaling langt aftur í tíðina, heilt aftur til umleið 2500 fyri Krist í Kina. 

Í Føroyum er laksaaling tað sum er mest vanligt og sum higartil hevur havt best úrslit. Laksaaling er ein sera týðandi partur av føroyskum útflutningi. Fiskaaling verður brúkt kring allan heimin bæði í feskum vatni og í sjónum. Tá talan er um aling av sjónum, so er tað sum oftast inni á firðum og vágum, ið alingin fer fram og har bestu úrslit fáast.

Keldur

Slóðir 

Fiskaaling
Alivinna
Vinnulív
Ídnaður
Fiskaaling P/F

Fiskaaling P/F (enskt heiti: Aquaculture Research Station of the Faroes) er ein føroysk fyritøka, sum varð stovnað í 1970. Føroya Landsstýri eigur allan partapeningin.

Endamál 
 at granska, menna og ráðgeva innan aling av vatnlivandi djórum og plantum og innan biotøkni. 
 at reka vinnuligt virksemi innan hetta virksemisøki og 
 annað starv í hesum sambandi.

Nevndin 
Nevndin í P/F Fiskaaling verður vald av landstýrismanninum í vinnumálum, meðan starvsfólkini í felagnum velja eitt umboð.
 Sigurð Vang, nevndarformaður
 Turið Mørkøre
 Hóraldur Joensen
 Astrid Hansen (starvsfólkavalt umboð)
 Arne Poulsen
 Leif av Reyni
 Rúni Weihe

Týdningarmikil árstøl í føroyskari alisøgu 
1966-1967 Sílarogn verða innflutt úr Danmark
1970 P/F Fiskaaling verður stovnað
1973 Føroya Landsstýri yvirtekur P/F Fiskaaling
1978-1984 Laksarogn verða innflutt úr Noregi
1984 P/F Fiskaaling gevst at innflyta rogn vegna IPN í Noregi
1991 P/F Fiskaaling fer í holt við kynbótaarbeiði við 150 familjum. Úrvalt verður fyri vøkstri og móti tíðliga kynsbúning
1992 Sjúkumótstøðuføri verður tikið við í úrvalið
1995 Flakalitur verður tikin við í úrvalið
1997 Flakafiti verður tikin við í úrvalið
1999 Talið av familjum verður økt úr 150 til 400 familjur
2001-2005 Royndir við aling av kalva
2001 Innflutningurin av rognum verður uppafturtikin
2006 Royndir við aling av toski
2010 Samstarv við SalmoBreed
2010 Tvær tær størstu alifyritøkurnar í Føroyum Bakkafrost og Vest Laks løgdu saman og gjørdust 10. størsta alifyritøka í heiminum.
2011 Bakkafrost keypti tað føroysku fyritøkuna Havsbrún, ið m.a. framleiðir fiskamjøl og alifóður. Keypið førdi eisini við sær, at Bakkafrost nú átti meirilutan av fyritøkunum Viking Seafood og Faroe Farming. Keypið førdi við sær, at tað nú bert eru 3 alifyritøkur í Føroyum.

Keldur

Slóðir 

Føroyskar fyritøkur
Fiskaaling
Alivinna í Føroyum